L 45/1640
LT
Europos Sąjungos oficialusis leidinys
2022 2 24
KOMISIJA SKOLINIMO IR SKOLINIMOSI OPERACIJOS — SKOLINIMO IR SKOLINIMOSI OPERACIJOS SU SĄJUNGOS BIUDŽETO GARANTIJOMIS (SUSIPAŽINTI)
3.
Poveikis biudžetui COVID-19 protrūkis turi didelio masto trikdantį poveikį kiekvienos valstybės narės ekonomikos sistemai.
Todėl reikalingi valstybių narių kolektyviniai įnašai garantijų, kuriomis remiamos paskolos iš Sąjungos biudžeto, forma.
Tokios garantijos yra būtinos, kad Sąjunga galėtų suteikti pakankamo dydžio paskolų valstybėms narėms, skirtų darbo rinkos politikai, kuriai tenka didžiausia našta, remti.
Siekiant užtikrinti, kad neapibrėžtasis įsipareigojimas, atsirandantis dėl tokių paskolų, būtų suderinamas su taikytina daugiamete finansine programa ir viršutinėmis nuosavų išteklių ribomis, valstybių narių teikiamos garantijos turėtų būti neatšaukiamos, besąlyginės ir vykdomos pagal pareikalavimą, o sistemos patikimumą turėtų padidinti papildomos apsaugos priemonės.
Atsižvelgiant į papildomą tokių garantijų vaidmenį ir nedarant poveikio tam, kad jos yra neatšaukiamos, besąlyginės ir vykdomos pagal pareikalavimą, Komisija, prieš teikdama reikalavimą mokėti pagal valstybių narių suteiktas garantijas, turėtų pasinaudoti turima viršutinės nuosavų išteklių ribos, taikomos mokėjimų asignavimams, marža tiek, kiek Komisija ją laiko tvaria, atsižvelgdama, inter alia, į visus Sąjungos neapibrėžtuosius įsipareigojimus, įskaitant įsipareigojimus pagal mokėjimų balanso priemonę, nustatytą Reglamentu (EB) Nr. 332/2002 (1).
Teikdama atitinkamą reikalavimą mokėti pagal garantijas Komisija turėtų informuoti valstybes nares apie tai, kokiu mastu buvo panaudota turima marža.
Jei susitariama dėl patikslintos viršutinės nuosavų išteklių ribos, valstybių narių suteiktų garantijų poreikis gali būti persvarstytas.
Kadangi abi skolinimosi ir skolinimo operacijų dalys vykdomos tomis pačiomis sąlygomis, jos turi įtakos biudžetui tik tuomet, jei įsipareigojimų nevykdymo atveju yra panaudojama garantija.
2020 m. gruodžio 31 d. pagal šią priemonę negrąžinta suma buvo 39 500 000 000 EUR.
(1) 2002 m. vasario 18 d.
Tarybos reglamentas (EB) Nr. 332/2002 dėl priemonės, teikiančios vidutinės trukmės finansinę pagalbą valstybių narių mokėjimų balansams, sukūrimo (OL L 53, 2002 2 23, p. 1).